A munkácsi hősök
Fehér hóban piros vércsepp…
Vércsepp körül varjú madár
Sikongva szól: itt a halál!

Sok-sok vércsepp, sok-sok varjú,
Kihült szemek, dermedt karok.
Jaj, magyarok! Mind magyarok!

Miért haltak? Kik ölték meg?
Miért a könny, az árvaság?
— Mert gyilkolt a rút gyávaság!

Munkácsi föld, friss vércseppek,
Szent koporsók, hős halottak:
Áld titeket, áld a holnap!

Áld a holnap s áld az Isten,
S nem lesz köztünk soha egy se,
Ki nevetek elfelejtse.

Él nevetek, hős vértanuk,
Évszázadon, évezreden!
Megőrzi a történelem…

__

1